[滚绣球]江乡相,有义仓,积年系税户掌。借贷数补答得十分停当,都侵用过将官府行唐[二三]。那近日劝粜到江乡,按户口给月粮。富户都用钱买放,无实惠尽是虚桩[二四]。充饥画饼诚堪笑[二五],印信凭由却是谎[二六],快活了些社长知房[二七]。
[伴读书]磨灭尽诸豪壮,断送了些闲浮浪。抱子携男扶筇杖,尪羸伛偻如虾样[二八]。一丝好气沿途创,阁泪汪汪。
[货郎儿]见饿殍成行街上[二九],乞出拦门斗枪。便财主每也怀金鹄立待其亡[三]。感谢这监司主张,似汲黯开仓[五一]。披星戴月热中肠,济与粜亲临发放。见孤孀疾病无皈向,差医煮粥分厢巷,更把赃输钱分例米,多般儿区处的长[三二]。众饥民共仰,似枯木逢春,萌芽再长。
[叨叨令]有钱的贩米谷、置田庄、添生放[三三],无钱的少过活、分骨肉、无承望;有钱的纳庞妾、买人口、偏兴旺,无钱的受饥馁、填沟壑、遭灾障[三四]。小民好苦也么哥,小民好苦也么歌,便秋收鬻妻卖子家私丧。
[三煞]这相公爱民爱国无偏党[三五],发政施仁有激昂[三六]。恤老怜贫,视民如子,起死回生,扶弱摧强。万万人感恩知德,刻骨铭心,恨不得展草垂缰[三七]。覆盆之下,同受太阳光[三八]。
[二煞]天生社稷真卿相,才称朝廷作栋梁。这相公主见宏深,秉心仁恕,治政公平,莅事慈祥。可与萧曹比亚[三九],伊傅齐肩[四],周召班行[四一]。紫泥宣诏[四二],花衬马蹄忙。
[一煞]愿得早居玉笋朝班上[四三],伫看金瓯姓氏香[四四]。入阙朝京,攀龙附凤[四五],和鼎调羹[四六],论道兴邦。受用取貂蝉济楚[四五]。衮绣峥嵘[四八],珂珮丁当[四九]。普天下万民乐业,都知是前任绣衣郎[五]。